fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi fi fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Oululta päänavaus matalan kynnyksen ravilähtöihin | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Puulan Poika-ruuna omistajiensa Kari Erikssonin (vas.) ja Samuli Pohjamon sekä ohjastaja Jukka Siipolan kanssa. Kuva: Harri Haavisto
Oulussa järjestettiin 27. toukokuuta paikallisravilähtö totoravien yhteydessä. Lähtöön osallistui viisi suomenhevosta.
Oulun ravirata pyysi ja sai Suomen Hippoksen hallituksen hyväksynnän lähdön järjestämiseen.
”Se oli Karin idea – kunnia hänelle”, sanoo Oulun raviradan toiminnanjohtaja Sirkka Huopana.
Kari Eriksson on Pohjolan Hevosystävien hallituksen puheenjohtaja. Hän on huolissaan raveihin osallistuvien suomenhevosten määrän laskusta. Hän näkee, että yksi osasyy osallistujamäärän laskuun on sopivien aloitussarjojen vähyys. Tavalliset hevoset joutuvat liian varhain kilpailemaan huipputasolla olevia hevosia vastaan.
”Jos ammattilaiset ja kokeneet ovat heti vastassa, osa aloittelevista tipahtaa kyydistä ja hevosten omistajat turhautuvat”, Eriksson selittää ilmiötä.
Hänen mielestään aloittelevat hevoset tarvitsevat kilpailunomaisia olosuhteita kuulutusäänineen ja varikon vilskeineen, jotta vaadittava kilpailurutiini syntyisi. Siksi tarvitaan matalan kynnyksen paikallisravilähtöjä, joita hevosten vähyyden takia ei ole järjestäjien kannalta järkevää ajaa totalisaattorilähtöinä.
Suomenhevonen tarvitsee oman aikansa kehittyäkseen tasapainoiseksi ravuriksi. Eriksson muistelee, että Vieteri juoksi 3-vuotiaana vielä 50:n kilometriaikoja ja että Ero-Lohkon aikaan nuorten suomenhevosten lähdöt alkoivat 6-vuotiaista. ”Suomenhevosta ei voi muuttaa.”
Lieksan kesäraveissa on säännöllisesti suomenhevosille ns. nollalähtöjä. Heikki Mutikaisen ohjastama 4-vuotias Vuaran Vihu (1) ja Markus Gröhnin ohjastama 6-vuotias Blonditar (2) avasivat viime heinäkuussa kilpailu-uransa, taustalla ravaava 6-vuotias Villihuhu Markus Kiiski rattaillaan oli ansainnut ”jo” 80 euroa. Kuva: Jukka Timonen
Suomen Hippoksen valtuuskunnan jäsen Kari Eriksson kantaa muutoinkin huolta suomenhevosen asemasta ja tulevaisuudesta.
”Suomenhevonen on arvo sinänsä, sillä suomenhevosella on ollut niin suuri arvo tälle maalle”, Eriksson muistuttaa peltojen raivaamisesta, metsätöistä, Suomen puolustamisesta ja jälleenrakentamisesta suomenhevosen voimin.
Oulussa asianajotoimistoa pitävä varatuomari Eriksson sanoo, että suomenhevonen on osa kansallisperintöämme ja -omaisuuttamme, joka on säilytettävä ja jota on tuettava. Hän katsoo, että kahden miljoonan vuosittainen tuki Suomen valtion budjetissa ei näkyisi missään. Esimerkiksi Suomen kansallisoopperaa ja -balettia tuettiin viime vuonna veikkausvoittovaroista 38 miljoonalla eurolla.
Kari Eriksson painottaa, että suomenhevosen tukemista on esitettävä pontevasti, ei pelkän kilpailutoiminnan perusteella.
Suomenhevosliiton puheenjohtaja Timo Ryynänen muistuttaa, että matalan kynnysten kilpasarjojen tarjoaminen on ollut myös liiton tavoite.
”Karin esitys vei tavoitteen finaaliin – hienoa että sarja toteutui”, Ryynänen kiittelee Oulussa järjestettyä paikallisravilähtöä totoravien yhteydessä.
Hän näkee, että jatkossakin on selkeä tilaus sarjoille, jotka tarjoavat raviharrastajille mahdollisuuden totutella oikeaan kilpailutilanteeseen.
SRL:n kultainen ansiomerkki Päivi Laineelle
Sakari Vanha-Rauvola lopettaa vain mielessään joka toinen päivä
Suomenhevonen kaipaa uusia omistajia
← Limuskassa nivoutuu Jaakon ja Anjan hevosharrastus
Suomenhevosille suunnatulla rehulla 3000 euroa suomenhevosen hyväksi →
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Pidä blogia WordPress.comissa. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: